На основу члана 123. став 11. Закона о основама система образовања и васпитања (“*Службени гласник РС*", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне, на 62. Електронској седници одржаној од 25.02.2025 до 27.02.2025. године, донео је следећу

**ОДЛУКУ О ДАВАЊУ МИШЉЕЊА**

**у поступку**

**за избор директора**

**Основне школе «Јан Амос Коменски» у Кулпину**

**I**

На конкурс за избор директора **Основне школе «Јан Амос Коменски» у Кулпину**

Пријавила су се два кандидата:

* **Милина Грњова,** професор разредне наставе из Бачког Петровца
* **Загорка Мариковић,** дипломирани педагог из Новог Сада

**II**

Даје се **позитивно** мишљење за избор предложеног кандидата из члана 1. тачка 1. ове Одлуке - **Милини Грњовој,** професору разредне наставе из Бачког Петровца, на радно место директора Основне школе «Јан Амос Коменски» у Кулпину.

.

**III**

Одлуку доставити председнику Савета ради одобравања на првој наредној седници Националног савета словачке националне мањине.

***Образложење***

У складу са чланом 123. став 11. Закона о основама система образовања и васпитања и чланом 12. став 1. тачка 3. Закона о националним саветима националних мањина, Основна школа «Јан Амос Коменски» у Кулпину доставила је Савету захтев за давање мишљења о предложеним кандидатима.

Извршни одбор разматрао је на 62. елетронској седници, одржаној од дана 25.02.2025 до 27.02.2025. године достављени захтев. Према достављеној документацији видљиво је да су пријаву на конкурс доставила два кандидата, Милина Грњова, професор разредне наставе из Бачког Петровца и Загорка Мариковић**,** дипломирани педагог из Новог Сада.

Наставничко веће Основне школе «Јан Амос Коменски» у Кулпину је на седници одржаној дана 11.02.2025. године, спровело тајно изјашњавање запослених и дало је позитивно мишљење Милини Грњовој, професору разредне наставе из Бачког Петровца Од укупно 40 запослених, за кандидаткињу Милину Грњову, професора разредне наставе из Бачког Петровца је гласало 31 запослени а за кандидаткињу Загорку Мариковић**,** дипломираног педагога из Новог Сада је гласало 16 запослених, те је Милина Грњова добила позитивно мишљење наставничког већа.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласало је 7 чланова Извршног одбора од укупног броја присутних. Против предложеног кандидата гласало је 0 чланова. Уздржаних чланова није било.

Из разлога што су се сви чланови Извршног одбора изјаснили до 25.02.2025. године, сматра се да је електронска седница завршена са наведеним датумом.

У складу са горе наведеним, а на основу одредаба члана 123. став 11. Закона о основама система образовања и васпитања и члана 12. став 1. тачка 3. Закона о националним саветима националних мањина, донета је одлука из диспозитива.

Национални савет позива будућег директора на сарадњу при популаризацији и реализацији наставе словачког језика у Основној школи «Јан Амос Коменски» у Кулпину.

.

Број: 01- 11/ 2025-04

Датум: 25.02.2025

Место: Нови Сад

ПРЕДСЕДНИК ИЗВРШНОГ ОДБОРА

Елена турански с.р.

ПРЕДСЕДНИЦА НССНМ

Душанка Петрак